คลังเพิ่มเป้าจีดีพีปี53โต7.5%
คลังเพิ่มเป้าเศรษฐกิจไทยปี2553โต7.5%จากเดิม 5.5% คาดสิ้นปีเงินบาทอยู่ที่30บาท/ดอลลาร์สหรัฐ ปี54จีดีพีขยายตัว4-5%
27 ก.ย. 2553

คลังเพิ่มเป้าเศรษฐกิจไทยปี2553โต7.5%จากเดิม 5.5% คาดสิ้นปีเงินบาทอยู่ที่30บาท/ดอลลาร์สหรัฐ ปี54จีดีพีขยายตัว4-5%
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า สศค.ได้ ปรับเป้าหมายอัตราการขยายตัวเศรษฐกิจไทยปี 2553 ใหม่เป็นโต 7.5% จาก 5.5% เมื่อเดือนมิ.ย. อัตราเงินเฟ้อปี 2553 อยู่ที่ 3.4% ส่วนปี 2554 คาดว่า จีดีพี จะขยายตัวที่ 4-5% และอัตราเงินเฟ้อเพิ่มเป็น 3.5% ส่วนอัตราดอกเบี้ยนโยบายสิ้นปีคาดว่าปรับเพิ่มเป็น 2% และปี 2554 แตะ 3%
สำหรับปัจจัยเสี่ยงเศรษฐกิจปี 2554 ยังเป็นเรื่องการฟื้นตัวของเศรษฐกิจคู่ทั้งหสรัฐ และยุโรป ที่ยังไม่แน่นอน ปัญหาการเมืองภายในประัเทศ และ ปัญหาค่าเงินบาทที่แข็งค่าขึ้นอย่างต่อเนื่อง
ขณะที่ค่าเงินบาทของไทยปัจจุบันแข็งค่าอยู่ที่ 30.6 บาทต่อเหรียญสหรัฐ นับตั้งแต่ต้นปีค่าเงินบาทแข็งค่าขึ้น 7.83% และมีแนวโน้มแข็งค่าขึ้นต่อเนื่อง คาดว่าสิ้นปีนี้ค่าเงินบาทจะอยู่ที่ 30 บาทต่อเหรียญสหรัฐ ซึ่งจะส่งผลให้ค่าเงินบาทเฉลี่ยทั้งปีอยู่ที่ 31.7บาทต่อเหรียญสหรัฐ
สำหรับปี 2554 คาดว่าค่าเงินบาทจะแข็งค่าเฉลี่ยนอยู่ที่ 30-31 บาทต่อเหรียญสหรัฐ การแข็งค่าขึ้นเป็นการสะท้อนภาวะเศรษฐกิจที่ดดีขึ้น ทำให้มีเงินทุนไหลเข้ามาต่อเนื่อง
นายสาธิต กล่าวว่า การแทรกแซงค่าเงินบาทของธนาคารแห่งประเทศไทย (ธปท.) ทำได้ในระดับหนึ่ง แต่ไม่สามารถฟื้นภาวะตลาดไปได้ ซึ่งค่าเงินบาทที่แข็งขึ้นก็เป็นโอกาสที่ภาครัฐและเอกชนจะเร่งลงทุนนำสินค้่าทุน เครื่องจักรวัตถุดิบเข้ามา เพราะจะได้ในราคาที่ถูกลง